ⵜⴰⴳⴰⴷⵉⵔⵜ ⵏ ⵍⵡⴷⴰⵢⴰ

ⴰⴷⵖⴰⵔ
ⵜⴳⴰ ⵜⴰⴳⴰⴷⵉⵔⵜ (ⵍⵇⴰⵚⴰⴱⴰ) ⵏ ⵍⵡⴷⴰⵢⴰ ⵢⴰⵏ ⵡⴰⵏⵙⴰ ⴰⵇⴱⵓⵔ ⴳ ⵜⵖⵔⵎⵜ ⵏ ⵔⴱⴰⵟ. ⵜⵍⵍⴰ ⴳ ⵓⴳⴰⴼⴰ ⴰⴳⵎⵓⴹⴰⵏ, ⵏⵏⵉⴳ ⵢⴰⵏ ⵓⵇⵛⵎⵉⵔ ⴳ ⵉⵜⵜⵢⵢⵉ ⵡⴰⵙⵉⴼ ⵏ ⴱⵓⵔⴳⵔⴰⴳ ⴷ ⵓⴳⴰⵔⴰⵡ ⴰⵏⴰⵟⵍⴰⵙ.

ⴰⵎⵣⵔⵓⵢ

ⵜⴰⴳⴰⴷⵉⵔⵜ  ⵏ ⵎⵀⴷⵉⵢⴰ ⵜⴳⴰ ⵉⵊⵊ ⵏ ⵡⴰⵎⵎⴰⵙ ⴰⵇⴱⵓⵔ ⴳ ⵜⵖⵔⵎⵜ ⵏ ⵔⵔⴱⴰⴹ, ⵙⴳ ⵓⵣⵎⵣ ⵏ ⵉⵎⵓⵡⵃⵃⵉⴷⵏ. ⵢⵓⵔⴰ ⴳ ⵉⴷⵍⵉⵙⵏ ⵓⵎⵣⵔⵓⵢ ⴱⵍⵍⵉ ⴰⴳⵍⴷⵓⵏ ⵜⴰⵛⴼⵉⵏ ⵉⴱⵏⴰ ⴳⴰⵙⴳⴳ°ⴰⵙ ⵏ 1140 ⴰⴼⵔⴰⴳ ⴰⵙⵔⴷⴰⵙⴰⵏ ⴷ ⴰⵙⴳⴷⴰⵏ, ⵉⵙⵎ ⵏⵏⵙ « ⵇⴰⵚⵔ ⴱⵏⵉ ⵜⴰⵔⴳⴰ ». ⴷ ⵓⵔⵣⵣⵓ ⴰⵔⴽⵢⵓⵍⵓⵊⵉ ⵍⵍⵉ ⵉⴽⴽⴰⵏ ⵅⴼ ⵡⴰⵏⵙⴰ, ⵜⵜⴰⴼⴰⵏ ⵡⴰⵀⵍⵉ ⵏ ⵉⵙⴽⴽⵉⵏ ⵉⵇⴱⵓⵔⵏ ⵢⵓⵖⴰⵍⵏ ⵖⵔ ⵓⵣⵎⵣ ⴰⵣⴰⵢⴽⵓ. ⵍⵍⵉⵖ ⴽⵛⵎⵏ ⵉⵎⵓⵡⵃⵃⵉⴷⵉⵏ ⴰⵙⴳⴳ°ⴰⵙ ⵏ 1146, ⴳ ⵓⵣⵎⵣ ⵏ ⵍⵅⵍⵉⴼⵜ ⵄⴱⴷⵍⵎⵓⵎⵏ  ⴰⵎⵣⵡⴰⵔⵓ (1130-1163), ⴷ ⴽⴽⴰⵏ ⴰⵔ ⴰⵙ ⵇⵇⴰⵔⵏ ⵉ ⵜⴳⴰⴷⵉⵔⵜ ⴰⴷ ⵎⵀⴷⵉⵢⴰ, ⵅⴼ ⵡⴰⵙⵙⴰⵖ ⵏ ⵓⵏⵎⵏⴱⴰⴹ ⵏ ⵜⴰⵡⵊⴰ ⵍⵎⵀⴷⵉ ⴱⵏ ⵜⵓⵎⵔⵜ. ⵜⴳ ⴷⴼⴼⵉⵔ ⴰⵏⵙⴰ ⵙ ⴷ ⵜⵜⴰⵛⴽⴰⵏ ⵉⵏⵎⵖⵓⵔⵏ ⵉⵎⴰⴷⴷⵓⴷⵏ ⴷ ⵓⵔⵥⵥⵓⵎ ⵏ ⴰⵏⴷⴰⵍⵓⵙ, ⵎⴰⵛⴰ ⵓⵔ ⵙⵓⵍ ⵜⴳⵉ ⵖⵉⴽⵍⵍⵉ ⵙ ⵜⴽⴽⴰ, ⵢⵓⵖⴰⵍ ⵡⵓⴷⴷⵓⵔ ⵉ ⵔⵉⴱⴰⵟ ⵍⴼⵜⵃ, ⴳ ⵓⵣⵎⵣ ⵏ ⵢⴰⵄⵇⵓⴱ ⵍⵎⵏⵚⵓⵔ, ⴷⴰⵔ ⵏ ⵜⵎⵜⵜⴰⵏⵜ ⵏ ⵓⵏⵏⵉ ⵜⵜ ⵉⴱⵏⴰⵏ.

ⴷⴼⴼⵉⵔ ⵏ ⴰⴷ ⵓⵙⵓⴼⵖ ⵏ ⵓⴳⵍⵍⵉⴷ ⴼⵉⵍⵉⴱ ⵡⵉⵙ ⴽⵕⴰⴹ ⵉ ⵉⵎⵓⵔⵉⵙⴽⵉⵢⵏ ⵙⴳ ⵙⴱⴰⵏⵢⴰ ⴰⵙⴳⴳ°ⴰⵙ ⵏ 1609, ⵉⴽⵛⵎ ⵖⵓⵔ ⵡⴰⵜⵜⴰⵢⵏ ⵏ 2000 ⵏ ⵓⵎⵣⴷⵓⵖ ⴷ ⵉⴷⴷⴰⵏ ⵙⴳ ⵀⵓⵔⵏⴰⵜⵛⵓⵙ ⵖⵔ ⴰⴳⵏⵙⵓ ⵏ ⵜⵖⵔⵎⵜ, ⵢⴰⵎⵥ ⵜⵏ ⵓⴳⵍⴷⵓⵏ ⵎⵓⵍⴰⵢ ⵣⵉⴷⴰⵏ, ⴰⴷ ⴳⵉⵏ ⴰⴼⵔⴰⴳ ⵉ ⵜⵖⵔⵎⵜ ⵔⵔⴱⴰⴹ ⴷ ⵙⵍⴰ, ⴷ ⵉ ⵉⵎⵥ ⵉⵔⴳⴰⵢⵏ ⵉⴷⵉⵡⴰⵏⵉⵏ. ⵎⴰⵛⴰ ⵓⵔ ⴽⴽⵉⵏ ⴰⵎⵢⴰ ⵙⵙⴽⵔⵏ ⵜⴰⴳⵔⴰⵡⵍⴰ ⵖⴰⴼ ⵓⵏⴱⴰⴹ, ⵙⴽⵔⵏ ⴳ ⵜⵖⵔⵎⵜ ⵜⴰⵎⴰⵥⵓⵏⵜ ⵜⴰⵎⵛⵟⵓⵃⵜ, ⵓⵔ ⵉⵣⵎⵔⵏ ⴰⴷ ⵜⵇⵇⵉⵎ, ⴷⴷⴰⴳ ⴷ ⴷⴷⴰⵏ ⵉⵄⴰⵍⴰⵡⵉⵢⵏ ⴳ ⵓⵣⵎⵣ ⵏ ⵎⵓⵍⴰⵢ ⵔⴰⵛⵉⴷ ⴰⵙⴳⴳ°ⴰⵙ ⵏ 1666. ⵜⴰⴼ ⴰⴷ ⵉⵜⵜⵓⴳⴰ ⵓⵎⵙⴰⵙⴰ, ⴷ ⵓⵙⵙⵓⵙⵄ ⵏ ⵜⴳⴰⴷⵉⵔⵜ, ⴷⴼⴼⵉⵔ ⵓⵢⴰ, ⵅⴼ ⵓⴼⵓⵙ ⵏ ⵎⵓⵍⴰⵢ ⵙⵎⴰⵄⵉⵍ, ⴷ  ⵎⵓⵃⵎⵎⴰⴷ ⴱⵏ ⵄⴱⴷⵍⵍⴰ, ⴷ ⵎⵓⵍⴰⵢ ⵢⴰⵣⵉⴷ.  ⴳ ⵓⵣⴳⵏ ⴰⵎⵣⵡⴰⵔⵓ ⵏ ⵜⴰⵙⵓⵜ ⵜⵉⵙ ⵜⵥⴰⵜ ⵙⵙⴽⵔⵏ ⴷⴳⵙ ⵙⵙⵍⵟⴰⵏ ⵎⵓⵍⴰⵢ ⵄⴱⴷⵔⵔⵃⵎⴰⵏ (1822-1859) ⵉⵖⵔⵎ ⵏ ⵍⵡⴷⴰⵢⴰ. ⵉⴳⴰⵏ ⴰⵙⵙⴰⵖ ⵏ ⵡⴰⵏⵙⴰ ⵏⵏⴰ ⴳ ⵉⵣⵣⴷⵖ ⵉⵜⵓⵙⴰⵏⴻⵏ ⵙ ⵉⵔⵃⵃⴰⵍⵏ ⵉⵚⵃⵔⴰⵡⵉⵢⵏ ⵙⴳ ⵡⴰⵄⵔⴰⴱⵏ ⵏ ⵎⴰⵄⵇⵉⵍ. ⴷⴼⴼⵉⵔ ⵏ ⵓⵢⴰ, ⵜⵓⵖⴰⵍ ⵜⴳⴰ ⴰⵖⵣⵓ ⵡⴰⵀⵍⵉ ⵏ ⵜⵙⵓⵜⵉⵏ ⵉⵣⵔⵉⵏ, ⴷⴰⵜ ⵎⴰ ⵀⵢⵢⴰⵏ ⴳ ⵜⴰⵣⵡⴰⵔⴰ ⵏ ⵜⴰⵙⵓⵜ ⵜⵉⵙ ⵙⵏⴰⵜ ⴷ ⵎⵔⴰⵡ.
ⵉⵙⴰⵖⵓⵍⵏ